Dis omtrent ‘n Sirkus! – Bondels Gedagtes
Dis omtrent ‘n Sirkus!
Date: Aug 21, 2019Author: Bondelsgedagtes 26 Comments
Dit was nou omtrent ‘n storie! My gesoekery na ‘n mooi rok vir die sirkus. Ek het oom Google gevra en gekyk en gekyk. Dit was erg moeilik vir my so tussen die kliente en werk en life…
En die heeltyd bekommer ek oor een ding. Hoe ek daai lyndans gaan doen in ‘n lang rok en dit op stelte. Never mind Rebusfontein wat ons buitengewone vermoëns gee. Ek wat Bondels is, WEET….
Toe ek destyds vir die sakekamer gewerk het, was ek die een wat vir al die ghaos gesorg het. Hulle was gesteld op voorkoms, etiket en aansien. Hier kom Bondels met haar deurmekaar alles. Hare geblowave en all. Sy berei die raadsaal behoorlik voor vir die vergadering. Dokumente in netjiese pakkies. Penne. Water. Pepperminte. Agterna eet-en-drinkgoed, bordjies, servette. Alles perfek. Dan kom die vername mense. Ek ontvang en begelei hulle na elkeen se sitplek. As almal teenwoordig is, moet ek die telefoon gaan herlei en my plek gaan in neem by daardie tafel. My dreaded moment! Want keer op keer as ek binnestap sien jy net papiere trek. Soos die komedies in flieks. Hulle het my die warrelwind genoem. Maak nie saak hoe stadig ek loop nie, jy sien net papiere trek. Asof dit nie erg genoeg is, wanneer ek help optel, is dit my kop wat die Chairperson amper bewusteloos stamp. En dan boonop die een links van my se water omstamp.
Ek moes ook gereeld help formele netwerke reel. Venues, sprekers, blomme, noem dit, die hele toetie. Pragtig, perfek, alles. Tot ek die blomme moet oorhandig en van die trappe afneuk. Baas het nie eers kom kyk of ek oky is nie, hy het net op die kantoor se whatsapp groep gesit; ” she did it again…” ek was die grap. Tot ek op krukke en in ‘n gipsie aan gehobbel kom..
So, vir hierdie sirkus op hoë skoene het ek glad nie voor kans gesien nie. Enkel swik of rok raak trap is my voorland. En dan duik ek die ander lyndansers onderstebonder vantonder. Ek kon al sien hoe die hele tent naderhand plat lê en al wat mens en dier is mekaar vertrap om daar onder uit te kom!! Ogh, nee asb nie.
En dit is toe ek in die werk se trokkie, wat ek nou maar Kameel (skies Kameeltjie) gedoop het oor sy gebokspring oor die grondpad, ry wat die antwoord kom. Aangesien ek aljuis soos ‘n cowboy voel, kry ek vir my so uitrusting. Sorry dames, dat ek nou nie so grênd soos julle gaan lyk nie maar julle hoort dankbaar te wees, ek spaar julle baie elende. Glo my!!!
By hierdie skakel kan julle oor ‘n klompie bloggers se denkbeeldige sirkusavontuur lees: https://fresh.inlinkz.com/p/556868f82eae403d9143258e74ee97b1
Previous Previous post: Ou Koeie
Next Next post: Tannie Makkie
26 thoughts on “Dis omtrent ‘n Sirkus!”
Aug 21, 2019 at 10:41 am
Hahaha Bondels….het geweet iemand gaan die balrok appelkar omduiwel!!! Sexy outfitjie, hoor!
Aug 21, 2019 at 10:49 am
Sorry Woordjies ek beduiwel nou die hele storie maar dis vir almal se beswil…
Aug 21, 2019 at 12:03 pm
Ons voordanser! Jy gaan al jou vorige herinneringe uitkanselleer in hierdie treffende nommertjie.
Aug 21, 2019 at 12:11 pm
Hahaha, ja ek hoop so tannie. Vandaar die plat boots vir lekker vastrap..
Aug 21, 2019 at 12:15 pm
ń Cowgirl!!! Jy besef ń lyndans was hulle kos… Moontlik gaan Mnr Barnum vir jou ń spesiale item uitdink.
Aug 21, 2019 at 12:33 pm
Jy moet net hoop ek val nie oor my eie voete
Not to worry. Die openingsaand was ‘n reuse sukses en jy het glad nie uit plek uit gelyk nie.
Aug 21, 2019 at 1:18 pm
Ag dankie tog Kameel. Julle rokke was so fantasties ek was seker ek staan uit soos ‘n litdoring. Maar then again, in ‘n sirkus lyk dit seker gepas…
Aug 21, 2019 at 1:55 pm
Jy was nou weer slim. My ingroeitonnaels pyn nou nog van daardie hoë skoene. Jy gaan seker dieselfde outfit aanhou vir jou spesiale item?
Aug 21, 2019 at 1:59 pm
O gits ek is eintlik glad nie een vd limelight nie, ek probeer nog daaruit kom. Een ding is stretch genoeg..
Aug 21, 2019 at 2:01 pm
Jy weet mos daar is nie iets soos “uitkom” wanneer die towerinne besig raak nie.
Aug 21, 2019 at 2:07 pm
Oi wey, hier kom ‘n ding
Aug 21, 2019 at 2:39 pm
Ek is mal oor jou uitrusting…dit pas by jou geaardheid!
Aug 21, 2019 at 9:08 pm
Jou klere pas perfek by lyndans! Dis die dat jy voor on die koor moes dans! Jy lyk pragtig in daardie klere.
Aug 22, 2019 at 5:30 am
‘n Cowboy in ons midde! Opwindend!
Ek is ook maar baie keer die ou wat die blapse maak, dis seker hoekom mnr Barnum besluit het om my die nar te maak. 😁
Aug 22, 2019 at 5:48 am
Jy bring ons groot vreugde Toorts
Aug 22, 2019 at 5:56 am
Jy ook. 😊
Aug 22, 2019 at 6:25 am
Aug 22, 2019 at 5:58 am
Jy het ons almal onder die tafel ingedans in daai nommertjie
Aug 22, 2019 at 7:23 am
Jy het ons almal staande gehou met jou seksie cowgirl uitrusting en al. Tot die diere kon nie hul pote stil houmet die lyndans vertoning nie. Perfek vir die geleentheid.
Aug 22, 2019 at 7:31 am
Haai Scrapy julle almal laat my sommer goed voel. Jinne ek like julle kwaai
Aug 22, 2019 at 7:46 am
Haha, like jou ook baie terug. Jy is spesiaal.
Aug 22, 2019 at 8:07 am
Aug 24, 2019 at 2:33 pm
Mooi mooi. Lekker gelag
Aug 25, 2019 at 9:27 am
Lag is goed vir mens, jaag allerhande blues weg…
Pingback: Nog geheime onthul – toortsie.com